b"\n_START_ARTICLE_\nKristen Johnston\n_START_SECTION_\nZgodnje \xc5\xbeivljenje\n_START_PARAGRAPH_\nKristen Johnston se je rodila 20. septembra 1967 v Washingtonu, D.C., Zdru\xc5\xbeene dr\xc5\xbeave Amerike. Njena star\xc5\xa1a sta bila po poklicu nepremi\xc4\x8dninski posrednik in republikanski senator iz Wisconsina. Kristen Johnston je ve\xc4\x8dino otro\xc5\xa1tva pre\xc5\xbeivela v Whitefish Bayju, Wisconsin, predmestju Milwaukeeja, kjer se je \xc5\xa1olala na \xc5\xa1olah St. Eugene's Catholic Grade School in Whitefish Bay High School. Nekaj svojih najstni\xc5\xa1kih let je kot \xc5\xa1tudentka na izmeni pre\xc5\xbeivela v na \xc5\xa0vedskem in v Ju\xc5\xbeni Ameriki. Diplomirala je na univerzi New York University.\n_START_SECTION_\nKariera\n_START_PARAGRAPH_\nKristen Johnston je s svojo igralsko kariero pri\xc4\x8dela z igranjem v teatru v newyor\xc5\xa1kem gledali\xc5\xa1\xc4\x8du Atlantic Theater Company, kjer jo je odkril scenarist David Mamet. Med tem, ko je igrala v gledali\xc5\xa1\xc4\x8du, se je med drugim pojavila v gledali\xc5\xa1kih igrah, kot so As You Like It, Girl's Talk, Stage Door, Author's Voice, Portrait of a Woman in Rosemary for Remembrance. U\xc4\x8di igranje na univerzi New York University._NEWLINE_Nastopila je z dru\xc5\xa1tvom Naked Angels Theatre Company v igrah The Stand-In in Hot Keys, skupaj z dru\xc5\xa1tvom New York Stage and Film v igri Kim's Sister, skupaj z igralcema Davidom Strathairnom in Jane Adams._NEWLINE_Za svoj nastop v igri The Lights v teatru Lincoln Center Theatre je bila Kristen Johnston nominirana za nagrado Drama Desk Award v kategoriji za \xc2\xbbnajbolj\xc5\xa1o stransko igralko\xc2\xab. Tako je pritegnila pozornost filmskih ustvarjalcev Carsey-Werner. Po mnogih avdicijah leta 1996 za televizijsko serijo Tretji kamen od sonca, je dobila vlogo Sally Solomon. Ob igralcih, kot so John Lithgow, Jane Curtin, French Stewart, in Joseph Gordon-Levitt, je v seriji igrala od leta 1996 do leta 2001 in si s tem prislu\xc5\xbeila dve nagradi Emmy v kategoriji za \xc2\xbbnajbolj\xc5\xa1o stransko igralko v humoristi\xc4\x8dni seriji\xc2\xab._NEWLINE_Kristen Johnston je zaigrala v filmu The Debt, kratkem filmu, ki je na filmskem festivalu Cannes Film Festival leta 1993 dobil nagrado v kategoriji za \xc2\xbbnajbolj\xc5\xa1i kratki film\xc2\xab. Leta 1995 je zaigrala Kate v filmu Backfire. Ostale televizijske vloge vklju\xc4\x8dujejo serije Bolni\xc5\xa1nica upanja, Hearts Afire in The Five Mrs. Buchanans. Sodelovala je pri ustvarjanju televizijske serije Microscopic Milton za kanal Disney Channel. Njene ve\xc4\x8dje vloge so pri\xc5\xa1le s komercialno uspe\xc5\xa1nimi filmi, kot so Austin Powers: Vohun, ki me je nategnil v letu 1999, Austin Powers v Zlatoti\xc4\x8du leta 2000 ter Glasba in besedilo iz leta 2007._NEWLINE_V letu 1998 je sodelovala pri delu za kampanjo Clairol ter se pojavila v Bad Religionovem glasbenem albumu No Substance._NEWLINE_Kristen Johnston se je pojavila v \xc5\xa1esti in zadnji sezoni televizijske serije Seks v mestu. V epizodi \xc2\xbbSplat!\xc2\xab\xc2\xa0njen lik, Lexi Featherston, postarana \xc5\xbeurerka, po nesre\xc4\x8di pade z okna in umre. V letu 2005 se je Kristen Johnston pojavila v \xc5\xa1estih epizodah NBC-jeve televizijske serije Urgenca. Izbrana je bila za igranje Patsy v ameri\xc5\xa1ki verziji britanske televizijske televizijske serije Absolutely Fabulous, vendar serije nikoli niso posneli. Leta 2009 se je pojavila v stranski vlogi v televizijski seriji Grda ra\xc4\x8dka.\n_START_SECTION_\nZasebno \xc5\xbeivljenje\n_START_PARAGRAPH_\nKristen Johnston je leta 1996 hodila z igralcem Davidom Newsomom."